### 3.13. Cicatritza

Aquesta eina es va descriure com a «Pinzell corrector semblant a l'eina Clona». L'eina cicatritza és de la família de l'eina Clona però més intel·ligent i serveix per a eliminar petits errors a les imatges. S'utilitza molt per a treure arrugues de les fotografies. Copia els píxels d'origen fins a la destinació i abans de clonar té en compte l'àrea que envolta la destinació. Todor Georgiev descriu en un article científic l'algorisme utilitzat [GEORGIEV01].

Per a utilitzar-la, escolliu primer un pinzell amb una mida adaptada al defecte per a corregir. A continuació, Ctrl-clic a l'àrea que voleu reproduir. Allibereu la tecla Ctrl i arrossegueu la mostra cap al defecte. Feu clic. Si el defecte és lleu, no serà gaire diferent del seu entorn, es corregirà aviat. D'altra banda, podeu corregir-lo amb clics repetits, però amb risc que quedi empastifat.

#### 3.13.1. Activació de l'eina

Hi ha diferents possibilitats per a activar l'eina:

- Des del menú imatge: Eines → Eines de pintura → Cicatritza.

- Fent clic a la icona eina en la caixa d'eines.

- Prement la Tecla drecera H.

#### 3.13.2. Tecles modificadores

Ctrl

  La tecla Ctrl s'utilitza per a seleccionar l'origen. Podeu retocar qualsevol capa de qualsevol imatge fent clic a la visualització de la imatge, prement la tecla Ctrl mentre la capa està activa (com es mostra en el diàleg de la capa). Si l'alineació està definida en «No alineats» o «Alineats» en Opcions de l'eina, llavors en el punt on es fa clic esdevé l'origen del retoc: en aquest punt les dades de la imatge s'utilitzaran quan es comenci a pintar amb l'eina cicatritza. En el mode selecció de l'origen, el cursor es canvia pel símbol d'una creu.

Maj

  Una vegada que la font s'estableix, si premeu aquesta tecla veureu una fina línia que connecta el punt anterior on heu fet clic amb la posició actual del punter. Si torneu a fer clic mentre premeu la tecla Maj, l'eina «retocarà» al llarg d'aquesta línia.

#### 3.13.3. Opcions

Figura 14.76. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Mode, Opacitat, Pinzell, Mida, Relació d'aspecte, Angle, Espaiat, Duresa, Força, Dinàmiques, Opcions de les dinàmiques, Dispersador, Pinzellada suau, Bloca el pinzell per veure'l, Expansió de les capes
  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.
Vora dura

  Aquesta opció dóna un contorn dur a la zona cicatritzada.

Mostra fusionada

  Si activeu aquesta opció, el mostreig no es calcula només a partir dels valors de la capa activa, sinó a partir de totes les capes visibles.

  Per a més informació, consulteu l'entrada del glossari.

Alineació

  Aquesta opció es descriu a l'eina Clona.

#### 3.13.4. Retocar (eina cicatritza) no és clonar

Tot i que l'eina cicatritza té trets comuns amb l'eina Clona, el resultat és força diferent.

Figura 14.77. Comparació entre «Clona» i «Retoca»

Clonació a l'esquerra. Tots els colors són transferits.

Cicatrització a la dreta. Els colors es transmeten molt menys, especialment en els límits on es tenen en compte els píxels dels voltants.

3.12. Clona |  | 3.14. Clona en perspectiva

Report a bug in GIMP Informa d'un error de documentació