### 4.8. Perspectiva

L'eina Perspectiva s'utilitza per a canviar la «perspectiva» de la capa activa, el contingut d'una selecció, o la perspectiva d'un camí. En fer clic a la imatge, en funció del que s'hagi triat a la previsualització, apareix al voltant de la selecció un marc rectangular o quadrícula (o a tota la capa si no hi ha selecció), amb una nansa en cadascun dels quatre cantons; per a moure-les feu clic i arrossegueu, i així modifiqueu la perspectiva. Al mateix temps apareix una finestra «Informació de transformació» que permet validar la transformació. Al centre de l'element hi ha el cercle que permet moure'l fent clic i arrossegant.

| Nota
Aquesta eina no és en realitat una eina de perspectiva, ja que no n'imposa les regles. Més aviat és una eina de distorsió.

#### 4.8.1. Activació de l'eina

Hi ha diferents possibilitats d'activar l'eina:

- Des del menú de la imatge: Eines → Eines de transformació → Perspectiva.

- Fent clic a la icona eina: a la barra d'eines

- Fent clic a la tecla drecera Maj+P.

#### 4.8.2. Opcions

Figura 14.110. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Transformació, Direcció, Interpolació, Retallat, Mostra la previsualització de la imatge, Guies

  | Nota
  Aquestes opcions es descriuen en les Eines de transformació comunes.

Restringeix les nanses (Maj)

  Constrenyeu les nanses per a moure's per les vores i la diagonal.

Al voltant del centre (Ctrl)

  Transforma al voltant del punt central.

#### 4.8.3. El diàleg d'ajust de la perspectiva

Figura 14.111. El diàleg d'ajust de la perspectiva

Quan feu clic a la finestra de la imatge, apareix el diàleg d'ajust.

Transforma la matriu

  La finestra d'informació proporciona una representació matemàtica de la transformació en perspectiva. Podeu trobar més informació sobre les matrius a Viquipèdia.

Botó de reajustar

  Amb aquest botó podeu restablir les nanses de transformació a la forma quadrada original, mantenint el nivell de transformació i zoom actuals. Això permet crear transformacions més complexes fent la transformació en diversos passos.

4.7. Inclina |  | 4.9. Transformació 3D

Report a bug in GIMP Informa d'un error de documentació