## 2. Diàlegs relacionats amb l'estructura de la imatge

Els diàlegs següents us permeten controlar i manipular estructures de la imatge, com les capes, els canals, o els camins.

### 2.1. Diàleg de les capes

Figura 15.1. Diàleg de les capes

El diàleg «Capes» és la interfície principal per a editar, modificar i gestionar les capes.

#### 2.1.1. Activeu el diàleg

Aquest diàleg és un diàleg acoblable; mireu la secció Secció 2.3, «Diàlegs i acobladors» sobre el seu ús.

Podeu accedir-hi:

- des del menú principal: Finestres → Diàlegs acoblables → Capes;

- des del menú Pestanya en qualsevol diàleg acoblable fent clic al botó del menú Pestanya i seleccionant Afegeix una pestanya → Capes.

- des de la tecla drecera (predeterminat): Ctrl+L.

En el menú Finestres, hi ha una llista de les finestres separades que només existeixen si almenys hi ha un diàleg obert. En aquest cas, es pot obrir el diàleg de les «Capes» des del menú: Finestres → Capes.

#### 2.1.2. Ús del diàleg de les capes

Visió general

  Cada capa apareix en el diàleg amb la forma d'una miniatura. Quan una imatge es compon de diverses capes, apareixen com una llista. La capa superior de la llista és la primera que es veu, i la capa inferior del fons és l'última de veure's. Sobre la llista podeu trobar-hi característiques relacionades amb cada capa en particular. Sota la pila de les capes hi ha botons per a gestionar-la. Un clic dret sobre la miniatura d'una capa, obre el menú contextual de la capa.

Seleccionant diverses capes

  El GIMP permet seleccionar diverses capes i realitzar-hi accions. Podeu, per exemple, moure-les a una ubicació diferent de la pila de capes, escalar-les, etc. La selecció de diverses capes es fa amb el ratolí i la tecla Maj, per afegir un grup de capes, o la tecla Ctrl per afegir o eliminar la capa clicada.

  Tingues en compte que determinades accions només es poden fer en una sola capa. Si intenteu utilitzar aquesta acció, p. ex. utilitzant el pinzell, apareixerà un missatge d'avís que dirà que no podeu fer-ho i que heu de seleccionar una sola capa.

Capçalera de la pila de capes

  Directament a sobre de la pila de capes hi ha la barra de capçalera. A l'esquerra hi ha tres icones que mostren quina columna s'utilitza per als efectes de visibilitat, bloqueig i capa. Al mig, una etiqueta de text indicarà quantes capes estan seleccionades actualment, i si és més d'una. A la dreta hi ha una icona de cerca. Si feu clic en aquesta part, s'obrirà un diàleg de cerca per trobar-hi capes.

  Cerca capes i cerques desades

    La cerca de capes pot ser útil si en teniu moltes en el vostre projecte. Tan aviat com comenceu a escriure a la barra de cerca, començarà a trobar capes que coincideixin amb la vostra cerca i les seleccionarà. Se seleccionaran múltiples capes si totes coincideixen.

    A sota de la barra de cerca veureu una icona més. En fer-hi clic podreu afegir la cerca actual com a un nou conjunt amb nom. Aquesta cerca, i les definides prèviament, es mostraran a sota de la barra de cerca. En fer clic en una d'aquestes cerques desades, se seleccionaran totes les capes que coincideixin amb el terme de cerca. Cada cerca desada té una icona de tancament al cantó dret, que es pot utilitzar per eliminar-la.

Atributs de la capa

  Cada capa es mostra a la llista amb els seus atributs:

  Visibilitat de la capa

    Si feu clic a aquesta icona, commutareu si la capa és visible o no. (Si feu clic a la icona mentre premeu Maj, es mostraran o s'ocultaran alternativament totes les altres capes del mateix nivell. Si feu clic a la icona mentre premeu Alt, es mostraran o s'ocultaran alternativament totes les altres capes seleccionades del mateix nivell.)

  Bloca

    En fer clic a la casella de selecció buida de la columna de bloqueig d'una capa, s'obre un menú amb les opcions següents. (En fer clic en una icona mentre es prem Maj, totes les altres capes del mateix nivell es bloquegen o desbloquegen alternativament. En fer clic en una icona mentre es prem Alt, totes les altres capes seleccionades del mateix nivell es bloquegen o desbloquegen alternativament.)

    Bloca els píxels

      Quan aquest botó d'alternança està habilitat, no podreu utilitzar cap eina basada en el Pinzell (pinzell, llapis, goma d'esborrar, etc.), l'Aerògraf o l'eina Tinta a la capa seleccionada. Això us permet protegir-los dels canvis no desitjats.

    Posició i mida del bloqueig

      Aquest botó d'alternança permet o inhabilita la protecció de les capes per a moure-les o transformar-les. Quan està activat, no podreu utilitzar cap eina de transformació (gira, inclina, perspectiva i altres) ni moure-la.

    Bloca la visibilitat

      Aquest botó d'alternança controla la configuració «bloca» per a la visibilitat de la capa. Si està habilitat, la visibilitat de la capa no es pot canviar fins que no desactiveu el bloqueig.

    Bloca el canal alfa

      Aquest botó de commutació controla la configuració «Bloca» per a la transparència de la capa. Si està habilitat, el canal alfa de la capa està blocat i cap manipulació té cap efecte sobre ell. En particular, res del que feu a una part transparent de la capa tindrà cap efecte.

    Figura 15.2. Exemple de canal alfa blocat

    La capa activa té tres franges horitzontals verdes i opaques sobre un fons transparent. Es pinta una franja vermella vertical. «Bloca» desmarcat: les àrees opaques i transparents de la capa activa s'han pintat de vermell.

    «Bloca» marcat: només les àrees opaques de la capa activa es pinten de vermell. Es preserven les àrees transparents.

    | Suggeriment
    Si un nom de la capa en el diàleg de les capes està en negreta, aleshores és que aquesta capa no té canal alfa.

  Efectes de capa

    Quan aquesta icona és visible, hi ha efectes de capa presents per aquesta capa. En fer-hi clic s'obrirà un diàleg on veureu una llista de tots els efectes afegits a la capa. Per a cada efecte podeu canviar la visibilitat, l'ordre, fusionar-los tots amb la capa o eliminar-los.

    Els efectes de capa són filtres que canvien la capa de manera no destructiva, és a dir, es poden afegir, eliminar o canviar sense canviar la capa en si. En canvi, afegeixen efectes a la part superior de la capa.

    See Using Layer Effects for more details.

    Molts dels filtres GEGL del menú Colors i Filtres es poden utilitzar d'aquesta manera. El diàleg d'efectes de la capa consta de les parts següents:

    Llista d'efectes de capa

      A la part superior hi ha una llista de tots els efectes de la capa que s’hi han afegit. Tingueu en compte que els efectes s'apliquen a la part superior de la capa començant amb l'efecte a la part inferior de la llista.

      A l'esquerra de cada efecte podeu veure una icona de l'ull; la qual es pot fer clic per amagar o mostrar aquest efecte específic. Al costat d'això hi ha la icona Efecte de filtre.

    Botons

      La barra de botons de la part inferior ofereix la funcionalitat següent:

      Visibilitat dels efectes de la capa

        Aquest botó d'alternança controla la configuració de «visibilitat» per a tots els efectes de la capa. Per defecte tots els efectes són visibles. En fer-hi clic s'amaguen els efectes, cosa que us permetrà veure el contingut real de píxels de la capa.

      Edita el filtre seleccionat

        Aquest botó us permet obrir el diàleg de l'efecte de capa seleccionat per a fer canvis a la configuració. Alternativament, també podeu fer doble clic sobre l'efecte capa de la llista per a obrir el diàleg.

      Apuja l'efecte de la capa

        Ací podeu moure l'efecte de capa cap amunt de la llista.

      Abaixa l'efecte de la capa

        Ací podeu moure l'efecte de capa cap avall de la llista.

      Fusiona tots els filtres actius

        Aquest botó permet fusionar tots els efectes de capa actius (visibles) amb el contingut de la capa. Això elimina els efectes de la capa des de la capa després que els efectes s'hagin aplicat a la capa.

      Elimina el filtre seleccionat

        Aquest botó elimina l'efecte de capa seleccionat.

  Miniatura de la capa

    El contingut de la capa està representat per una miniatura. Si es manté el clic esquerre per un segon en aquesta miniatura, la farà més gran. El color de la vora de la capa depèn de si la capa està activa o inactiva.

  Nom de la capa

    Podeu canviar el nom de la capa fent-hi doble clic. També podeu utilitzar el diàleg Edita els atributs de la capa al menú contextual que obteniu fent clic dret sobre la capa.

  | Nota
  Quan es treballa en una animació, el nom de la capa es pot utilitzar per especificar certs paràmetres. Per a més detalls, consulteu exportació d'animacions.

Característiques de les capes

  Al damunt de la pila de les capes és possible especificar les propietats de la capa activa. La capa seleccionada està ressaltada. Les propietats són:

  Mode

    El mode capa determina com interactua la capa amb les altres capes. Des d'aquesta casella es pot accedir a tots els modes proporcionats pel GIMP. Els modes de les capes es descriuen detalladament a Secció 2, «Modes de la capa».

  Opacitat

    Moure el lliscador dona més o menys opacitat a la capa. Amb un valor d'opacitat zero, la capa és transparent i completament invisible. No ho confongueu amb la màscara de la capa, que estableix la transparència píxel per píxel.

Gestió de les capes

  Sota la pila de les capes, un conjunt de botons permeten realitzar algunes operacions bàsiques amb la llista de les capes.

  Crea una capa nova

    Ací podeu crear una nova capa. S'obre un diàleg que es descriu a Capa nova.

    Premeu la tecla Maj per a obrir una nova capa amb els darrers valors utilitzats.

  Crea un grup de capes nou

    Permet crear un nou grup de capes. Es crea una nova capa, en la qual hi podeu dipositar les capes.

    Els grups de capes es descriuen a Grups de capes.

  Puja la capa

    Permet pujar un nivell la capa de la llista. Premeu Maj per a moure la capa a dalt de tot de la llista.

  Baixa la capa

    Permet baixar un nivell la capa de la llista. Premeu Maj per a moure la capa al fons de la llista.

    | Suggeriment
    Per a baixar una capa al fons de la llista, caldrà afegir un canal de transparència (també anomenat canal alfa) a la capa del fons. Per a fer això, feu clic dret sobre la capa del fons i seleccioneu Afegeix un canal alfa en el menú.

  Duplica la capa

    Ací podeu crear una còpia de les capes seleccionades. El nom de la capa nova té el sufix «còpia».

  Fusiona les capes Fixa la capa

    El botó Capa d'ancoratge només és visible quan hi ha una selecció flotant. Ancora la selecció flotant a la capa activa anterior.

    Quan no hi ha cap selecció flotant, es mostra la icona Fusiona les capes , amb diverses possibilitats:

    - Fusiona aquestes capes amb la primera capa visible a sota.

    - Si premeu Maj: fusionareu les capes del grup de capes en una capa normal.

    - Si premeu Ctrl: fusionarà totes les capes visibles en una de sola.

    - Si premeu Maj+Ctrl: fusionareu totes les capes visibles amb els darrers valors utilitzats.

  Afegeix màscares a les capes

    Afegiu màscares a les capes seleccionades.

  Suprimeix les capes

    Ací podeu eliminar les capes seleccionades.

Més operacions sobre les capes

  Altres operacions sobre la mida de la capa estan disponibles en el menú contextual de la capa que s'obté fent clic-dret en el diàleg de les capes. També podeu trobar-les en el submenú Capes del menú principal.

  Trobareu les funcions de fusió de capes al menú principal de la imatge.

Clic i arrossega les capes

  Feu clic i manteniu premuda la miniatura de la capa o el nom de la capa: la miniatura s'engrandeix i podreu moure-la arrossegant el ratolí. També és possible seleccionar i moure diverses capes.

  - Podeu col·locar la capa en algun altre lloc de la pila de les capes.

  - També podeu portar la capa a la caixa d'eines: es crea una imatge nova que conté només aquesta capa. Això no funciona amb diverses capes seleccionades.

  - Finalment, podeu posar la capa en una altra imatge: aquesta capa s'afegeix a la pila de les capes, damunt de les capes existents.

#### 2.1.3. El menú contextual del diàleg Capes

En fer clic-dret al diàleg de capes, o obrint el Menú de les capes des del menú de la pestanya, s'obrirà un menú contextual per al diàleg de les Capes.

La majoria de les ordres d'aquest menú ja s'han documentat anteriorment, o en altres llocs:

Edita els atributs de la capa…

  Excepte Amplada, Alçada, i Emplena amb, aquest diàleg és el mateix que el Diàleg de capa nova. Per a més informació sobre els atributs de la capa, consulteu la documentació d'aquest diàleg.

Submenú espai de barreja

  Vegeu Espai de fusió al diàleg Capa nova.

Submenú espai de composició

  Vegeu l'Espai de composició al diàleg Capa nova.

Submenú del mode composició

  Mireu mode composició en el nou diàleg de la capa.

Submenú etiquetes de color

  Mireu la documentació de l'etiqueta de color en el nou diàleg de la capa.

Capa nova..., Nou grup de capes, Duplica la capa, Fusiona cap avall, Capa d'ancoratge, Suprimeix la capa

  Aquestes ordres s'expliquen més amunt, vegeu les característiques de la capa.

Nou des de visible

  Vegeu la documentació de l'ordre de menú Nou des de visible.

Mida dels límits de la capa...

  Mireu la mida dels límits de la capa… documentació de l'ordre del menú.

Capes a la mida de la imatge

  Vegeu la documentació de l'ordre del menú Capa a mida de la imatge.

Redimensiona la capa...

  Vegeu la documentació de l'ordre de menú Redimensiona la capa....

Afegeix una màscara de capa..., Aplica la màscara de capa, Suprimeix la màscara de capa, Mostra la màscara de capa, Edita la màscara de capa, Desactiva la màscara de capa, Màscara a la Selecció

  Consulteu la documentació submenú de la màscara de capa per a aquestes ordres.

Afegeix un canal alfa, Elimina el canal alfa

  Només s'habilitarà una d'aquestes. Si la capa actual no té un canal alfa, en podreu afegir un. Si ho fa, podeu eliminar el canal alfa.

Alfa a la selecció

  Consulteu la documentació d'ordres del menú Alfa a selecció.

Fusiona les capes visibles

  Aquesta ordre fusiona totes les capes visibles en una sola capa.

Aplana la imatge

  Aquesta ordre fusiona totes les capes en una sola capa i elimina la transparència.

#### 2.1.4. Màscares de capa

Figura 15.3. El diàleg «Afegiu una màscara»

Visió general

  Es pot afegir una màscara de transparència a cada capa, que defineix quines parts de la capa són transparents o opaques. A això li diem màscara de capa. Una màscara de capa té la mateixa mida i el mateix nombre de píxels que la capa a la qual s'adjunta. Cada píxel de la màscara es pot acoblar amb un píxel a la mateixa ubicació de la capa. La màscara és un conjunt de píxels en escala de grisos. Els píxels amb un valor 0 són negres i donen una transparència completa al píxel acoblat a la capa. Els píxels amb el valor màxim (ja sigui 1,0 o 255) són blancs i donen opacitat total al píxel acoblat a la capa.

  Per a crear una màscara de capa feu clic-dret sobre la capa per a obrir el menú contextual i seleccioneu Afegeix una màscara de capa en el menú. Apareix un diàleg que inicialitza el contingut de la màscara:

  - Blanc (opac del tot): la màscara és blanca en el diàleg de capes. Així, tots els píxels de la capa són visibles en la finestra de la imatge ja que pintar la màscara de blanc fa completament visibles els píxels de la capa. Es pintarà de negre per a fer els píxels de la capa transparents.

  - Negre (transparent del tot): la màscara és negra en el diàleg de les capes. Així, la capa és completament transparent ja que pintar la màscara de negre fa transparents els píxels de la capa. Pintar-la de blanc traurà la màscara, i els píxels de la capa esdevindran visibles.

  - Canal alfa de la capa: la màscara s'inicia d'acord amb el contingut del canal alfa de la capa.

  - Transfereix el canal alfa de la capa: fa el mateix que l'opció anterior, excepte que també restableix el canal alfa de la capa a una opacitat completa.

  - Selecció: la màscara s'inicia segons els valors de píxel que es troben a la selecció actual.

  - Còpia en escala de grisos de la capa: la màscara s'inicialitza segons una representació en escala de grisos dels valors de píxels de la capa.

  - Canal: la màscara de capa s'inicialitza amb una màscara de selecció que hàgiu creat abans, emmagatzemada en el diàleg dels canals.

  - Inverteix la màscara: aquesta casella permet invertir la màscara: el negre esdevé blanc i el blanc esdevé negre.

  Quan es crea la màscara, apareix com una miniatura al costat de la mateixa capa. Podeu seleccionar la capa o la màscara per a editar-la fent clic a les seves respectives miniatures. L'element actiu té una vora blanca (que pot no ser clarament visible quan teniu una màscara blanca).

  Quan treballeu amb màscares, és una bona idea mantenir el diàleg de capes visible, perquè només mirant el llenç no es pot veure si la capa o la màscara estan actives.

  Prement Alt (o Ctrl+Alt i fent clic a la miniatura de la màscara de capa) és equivalent a l'ordre Mostra la màscara de capa: la vora de la màscara de capa es torna verda. Si polseu Ctrl la vora és vermella i el resultat és equivalent a l'ordre Desactiva la màscara de capa. Per a tornar a la vista normal, repetiu l'última operació. Aquestes opcions són per a major comoditat en el vostre treball.

Exemple de màscara de capa

  Figura 15.4. Una capa amb màscara de capa

  Original image.

  This image has a background layer with a flower and another blue layer, fully opaque. A white layer mask has been added to the blue layer. The blue layer remains visible because a white mask makes layer pixels visible.

  Figura 15.5. Pintant la màscara de capa

  Foreground color set to black; Resulting image.

  The layer mask is active. Painting with black makes the layer transparent: the underlying layer becomes visible.

Capítol 15. Diàlegs |  | 2.2. Diàleg dels canals

Report a bug in GIMP Informa d'un error de documentació