### 4.5. Punt flotant

El submenú Punt flotant consisteix en ordres per convertir una selecció en una «selecció flotant».

Una selecció flotant (de vegades anomenada «capa flotant») és un tipus de capa temporal que té una funció similar a una capa normal, excepte que abans de poder reprendre el treball en altres capes de la imatge, una selecció flotant la selecció ha d'estar ancorada. És a dir, l'has d'adjuntar a una capa normal (no flotant), normalment la capa original (la que estava activa anteriorment), o convertir-la en una nova capa.

| Important
No podeu dur a terme cap operació en altres capes mentre la imatge tingui una selecció flotant!

Podeu usar diverses operacions per a canviar les dades de la imatge en una selecció flotant. Només pot haver-hi una selecció flotant en una imatge alhora.

| Suggeriment
Si mostreu les vores de la capa amb l'ordre Mostra el marc de la capa, podríeu tenir dificultats per a seleccionar una àrea precisa de la imatge que vulgueu en una capa. Per a evitar aquest problema, podeu fer una selecció rectangular, transformar-la en una selecció flotant i ancorar-la a una capa nova. Llavors simplement elimineu la capa original.

#### 4.5.1. Activació del submenú

Podeu accedir a aquesta ordre des del menú Selecciona → Punt flotant,

#### 4.5.2. Contingut del submenú «Punt flotant»

Les ordres del submenú «Punt flotant» es descriuen a continuació.

Talla i flota

  L'ordre «Talla i flota» talla la selecció d'imatge de la capa i la converteix en una selecció flotant.

  Activació de l'ordre

  - Podeu accedir a aquesta ordre des del menú principal a través de Selecciona → Punt flotant → Talla i flota.

  - Utilitzant la drecera de teclat Maj+Ctrl+L.

Copia i flota

  L'ordre «Copia i flota» copia la selecció d'imatges de la capa i la converteix en una selecció flotant.

  Activació de l'ordre

  - Podeu accedir a aquesta ordre des del menú principal mitjançant Selecciona → Punt flotant → Copia i flota.

#### 4.5.3. Crear una selecció flotant automàticament

Algunes operacions sobre la imatge creen una selecció flotant automàticament:

- Les operacions d'«enganxa» Enganxa a la memòria intermèdia, Enganxa en el lloc, Enganxa la memòria intermèdia a la selecció, Enganxa la memòria intermèdia a la selecció en el lloc, Enganxa com a dades flotants o Enganxa com a dades flotants en el lloc o Enganxa com a dades flotants a la selecció o Enganxa com a dades flotants a la selecció en el lloc, també creen una selecció flotant.

- A més, totes les eines de Transformació: Transformació Unificada, Gira, Ajusta la mida, Inclina, Capgira, Perspectiva 1, Transformació 3D, i Esbiaixa amb tiradors, crea una selecció flotant quan s'utilitzen en una selecció, en lloc d'una capa. Quan el mode Afecte és Capa de transformació i ja existeix una selecció, aquestes eines transformen la selecció i creen una selecció flotant amb el resultat. Si una selecció no existeix, transformen la capa actual i no creen una selecció flotant. (Si el mode Afecte és Transforma la selecció, tampoc no creen una selecció flotant.)

- En fer clic-i-arrossega una selecció mentre premeu les tecles Ctrl+Alt, o Maj+Alt (vegeu Secció 2.1, «Moure o redimensiona una selecció») també crea automàticament una selecció flotant.

#### 4.5.4. Ancora la selecció flotant

Podeu ancorar una selecció flotant de diferents maneres:

- Podeu ancorar la selecció flotant a la capa activa de la qual procedeix la selecció. Per a fer això, feu clic en qualsevol lloc sobre la imatge excepte sobre la selecció flotant. Això fusiona la selecció flotant amb la capa activa.

- Utilitzeu l'ordre Ancora la capa (Ctrl+H).

- En fer clic al botó d'ancoratge del Diàleg de capes, que apareix quan es crea la selecció flotant, en lloc de la icona predeterminada Fusiona les capes.

- Utilitzeu l'ordre A nova capa ( Maj+Ctrl+N) per convertir la selecció flotant en una capa de nova creació.

4.4. Inverteix |  | 4.6. Per color

Report a bug in GIMP Informa d'un error de documentació